KEMIJA 8. razred, torek, 17.3.2020

NAVODILA ZA UČENCE

Spoznali smo že zgradbo PSE in vemo, da imamo 18 skupin, od tega imajo nekatere skupine prav posebna imena. 1. skupino PSE imenujemo Alkalijske kovine. V učbeniku (kemija), stran 85-87., si preberi vse o alkalijskih kovinah (lastnosti, značilnosti…). Nato tudi na spletni strani i-učbeniki, učbenik KEMIJA 8 (kazalo: ELEMENTI V PERIODNEM SISTEMU; KOVINE), si prebereš vse o alkalijskih kovinah in rešiš naloge.

Povzetek kaj so alkalijske kovine zapiši v zvezek. V pomoč ti je zapis v zvezek (tako si urediti zapis v zvezek, naslov: ALKALIJSKE KOVINE)

*Zapis v zvezek, torek, 17.3.2020*

ALKALIJSKE KOVINE

Kovine prve skupine periodnega sistema elementov Li (litij), Na (natrij), K (kalij), Rb (rubidij), Cs (cezij) in Fr (francij).

(samo opomba francij je radioaktiven element in ga ne bomo obravnavali)

Fizikalne lastnosti alkalijskih kovin:

* imajo nizka tališča in vrelišča,
* imajo nizko gostoto,
* dobro prevajajo električni tok,
* so dobri prevodniki toplote,
* so mehke, režemo jih z nožem.

Alkalijske kovine imajo **nizka tališča in vrelišča** v primerjavi z drugimi kovinami, po skupini navzdol se manjšajo.

So zelo reaktivne:

* hranimo jih v petroleju,
* na zraku se prevlečejo z oksidno plastjo,
* v naravi jih najdemo vezane le v spojinah.

Reaktivnost kovin **narašča po skupini navzdol**.

Pravila:

**ALKALIJSKA KOVINA + KISIK → KOVINSKI OKSID**

4Li + O2 → 2Li2O

**ALKALIJSKA KOVINA + VODA → KOVINSKI HIDROKSID + VODIK**

2Li + 2H2O → 2LiOH + H2

**ALKALIJSKA KOVINA + KISLINA → SOL KISLINE + VODIK**

2Li + 2HCl → 2LiCl + H2